(predlog Odloka)

Na podlagi 3. člena Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 66/93, 45/I/94 - odl. US, 8/96, 31/00 - ZP-L, 36/00 – ZPDZC in 127/06 - ZJZP), 9. člena Zakona o zdravstveni dejavnosti (Uradni list RS, št. 23/05 - uradno prečiščeno besedilo, 23/08, 58/08 - ZZdrS-E, 15/08 - ZPacP, 77/08 - (ZDZdr), 40/12 - ZUJF, 14/13, 88/16 - ZdZPZD, 64/17, 1/19 - odl. US, 73/19, 82/20, 152/20 - ZZUOOP, 203/20 - ZIUPOPDVE, 112/21 - ZNUPZ, 206/21 - ZDUPŠOP, 100/22 - ZNUZSZS, 132/22 - odl. US, 141/22 - ZNUNBZ, 14/23 - odl. US, 76/23 - ZNUZSZS-A, 196/21 - ZDOsk, 163/22 - ZDOsk-A, 84/23 - ZDOsk-1, 136/23 - ZIUZDS, 35/24, 112/24 - ZDIUZDZ, 102/24 – ZZKZ in 32/25), 61. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18, 61/20 - ZIUZEOP-A, 80/20 - ZIUOOPE, 62/24 - odl. US in 102/24 - ZLV-K), 9. odstavka 46. člena Zakona o spremembah in dopolnitvah Zakona o zdravstveni dejavnosti (Uradni list RS, št. 32/25), 16. člena Statuta Občine Postojna (Uradni list RS, št. 58/22 – uradno prečiščeno besedilo – UPB1 in 41/25) in 16. člena Statuta Občine Pivka (Uradni list RS, št. 58/99, 77/00, 24/01, 110/05, 52/07, 54/10, 111/13, 96/22 in 30/25) sta Občinski svet Občine Postojna na svoji_______ seji, dne ________ in Občinski svet Občine Pivka na svoji ______seji, dne ___________ sprejela


Odlok
o spremembah in dopolnitvah Odloka o ustanovitvi Zdravstvenega doma dr. Franca Ambrožiča Postojna 


1. člen

V Odloku o ustanovitvi Zdravstvenega doma dr. Franca Ambrožiča Postojna (Uradni list RS, št. 61/17 in 1/25) se v 8. členu v prvem odstavku v tretji alineji beseda »vodja« nadomesti z besedo »direktor«. 

1. člen
[bookmark: _Hlk208305317]
V 9. členu se doda nov drugi odstavek, ki se glasi:
»Člani sveta zavoda morajo izpolnjevati pogoje, ki jih določa zakon.«.

Dosedanji drugi do četrti odstavek postanejo tretji do peti odstavek. 


1. člen

V 10. členu se prvi odstavek spremeni tako, da se glasi:
»Mandat članov sveta zavoda traja štiri leta in začne teči z dnem prve (konstitutivne) seje novega sveta. Dokler ni imenovan nov svet zavoda, začasno opravlja funkcijo sveta zavoda prejšnji svet zavoda, vendar najdlje štiri mesece po izteku mandata.«.

1. člen

11. člen se spremeni tako, da se glasi:
»Svet zavoda v okviru svojih pooblastil in odgovornosti opravlja naslednje naloge:
· imenuje in razrešuje direktorja s soglasjem ustanoviteljic,
· imenuje in razrešuje strokovnega direktorja na predlog direktorja zavoda in po predhodnem mnenju strokovnega sveta,
· sprejema statut s soglasjem ustanoviteljic,
· sprejema druge splošne akte zavoda, če ni z aktom o ustanovitvi ali s statutom določeno, da jih sprejema direktor zavoda,
· sprejema petletni program razvoja zavoda s soglasjem ustanoviteljic ter najmanj letno spremlja njegovo izvajanje,
· določa način opravljanja tržne dejavnosti v zavodu, vključno z določitvijo in objavo cenika, v skladu z zakonom, ki ureja zdravstveno dejavnost,
· preverja in zagotavlja, da opravljanje tržne dejavnosti poteka v skladu s pogoji iz zakona, ki ureja zdravstveno dejavnost, 
· sprejema finančni načrt in program dela zavoda s soglasjem ustanoviteljic ter najmanj kvartalno spremlja njegovo izvajanje,
· sprejema letno poročilo in zaključni račun zavoda,
· predlaga ustanoviteljicama spremembo, ukinitev ali širitev dejavnosti zavoda,
· na predlog direktorja zavoda imenuje in razrešuje notranjega revizorja, ki ima naziv preizkušeni državni notranji revizor oziroma državni notranji revizor in opravlja notranje revidiranje v skladu z zakonom, ki ureja javne finance,
· obravnava revizijska poročila o poslovanju zavoda in na tej podlagi oblikuje predloge za ustanoviteljici, direktorja zavoda in strokovnega direktorja zavoda za odpravo ugotovljenih neskladij,
· se seznanja z akcijskimi načrti za obvladovanje čakalnih dob in poročilom o optimizaciji delovnih procesov iz 13. alineje prvega odstavka 13. člena tega odloka,
· uresničuje usmeritve zdravstvene politike in nacionalnih strategij na področju zdravstva,
· daje ustanoviteljicama in direktorju zavoda predloge in mnenja o posameznih vprašanjih,
· potrdi program ukrepov za stabilizacijo poslovanja iz 14. alineje prvega odstavka 13. člena tega odloka in spremlja njegovo izvajanje,
· obravnava ugotovitve in priporočila pristojnih državnih organov glede dela zavoda ter spremlja odziv zavoda nanje,
· ocenjuje delo direktorja zavoda na osnovi pripravljenega poročila o delu, odloča o višini redne delovne uspešnosti in v tej zvezi pridobi soglasje ustanoviteljic, 
· imenuje vršilca dolžnosti direktorja zavoda pod pogoji, določenimi z zakonom, ki ureja status zavodov,
· po predhodnem soglasju ustanoviteljic odloča o nakupu in prodaji nepremičnin,
· imenuje in razrešuje člane stalnih in občasnih komisij,
· opravlja druge naloge v skladu z zakonom in drugimi predpisi ter aktom o ustanovitvi in statutom zavoda.«.

1. člen

V 12. členu se v prvem odstavku črtata besedi »in strokovnost«. 

Tretji odstavek se spremeni tako, da se glasi:
»Za direktorja zavoda je lahko imenovan, kdor izpolnjuje pogoje, določene z zakonom.  Direktorja zavoda se imenuje na podlagi javnega razpisa. V postopku javnega razpisa kandidat za direktorja predloži program dela, vizijo in strategijo razvoja zavoda za naslednje mandatno obdobje.«. 

Četrti odstavek se spremeni tako, da se glasi:
»Direktor je imenovan za štiri leta z možnostjo ponovnega imenovanja.«.

Za petim odstavkom se dodata nova šesti in sedmi odstavek, ki se glasita:
»Direktor zavoda je na tem delovnem mestu praviloma zaposlen za polni delovni čas. Direktor zavoda je na tem delovnem mestu lahko zaposlen za krajši delovni čas, vendar v skladu s pogoji, kot jih določa zakon, ki ureja zdravstveno dejavnost.

Direktor zavoda je lahko predčasno razrešen v primerih, ki jih določa zakon.«.  

1. člen

13. člen se spremeni tako, da se glasi: 
»Direktor zavoda opravlja naslednje naloge: 
· zagotovi izvajanje sklepov sveta zavoda,
· zagotavlja, da zavod posluje v skladu z zakonom, drugimi predpisi, ustanovitvenim aktom in splošnimi akti,
· sprejema splošne akte, ki urejajo poslovanje in delo zavoda, za katere ni pristojen drug organ v skladu z zakonom ali aktom o ustanovitvi zavoda,
· najpozneje tri mesece pred iztekom programa razvoja zavoda pripravi nov petletni program razvoja zavoda ter ga posreduje v sprejem svetu zavoda, 
· pripravi predlog finančnega načrta (s kadrovskim načrtom) in programa dela zavoda, ki ga posreduje v sprejem svetu zavoda,
· pripravi letno poročilo in zaključni račun zavoda, ki ga posreduje v sprejem svetu zavoda,
· skrbi za materialno in finančno poslovanje zavoda,
· odloča o pravicah in obveznostih zaposlenih iz delovnega razmerja,
· sprejema akt o notranji organizaciji in sistemizaciji delovnih mest,
· predlaga in izvaja ukrepe za izboljšanje dostopnosti do zdravstvenih storitev (npr. opravlja analize in izvaja akcijske načrte za obvladovanje čakalnih dob v zavodu),
· uresničuje cilje in aktivnosti iz nacionalnih strategij, programa razvoja zavoda, finančnega načrta in programa dela zavoda,
· uresničuje cilje ustanovitelja,
· zagotovi optimizacijo procesov dela, vključno s spremljanjem in zagotavljanjem njihove učinkovitosti (najmanj merjenje dnevnih delovnih obremenitev v skladu z zakonom, ki ureja zdravstveno dejavnost),
· v primeru polletnega ali letnega poslovanja s presežkom odhodkov nad prihodki sprejme program ukrepov za stabilizacijo poslovanja, ki vključuje akcijski načrt sanacijskih ukrepov s časovnico in načinom poročanja o njihovem izvajanju, in ga posreduje v potrditev svetu zavoda,
· izdaja posamične pravne akte,
· na poziv Zavoda za zdravstveno zavarovanje Slovenije poroča o stroških zdravstvenih storitev, vključno s stroški za zdravila in medicinske pripomočke, po posameznem pacientu,
· imenuje delavce s posebnimi pooblastili in odgovornostmi in vodje delovnih enot,
· daje predloge in mnenja o posamičnih vprašanjih, za katere je tako določeno s statutom zavoda, 
· opravlja druge naloge v skladu z zakonom, drugimi predpisi in aktom o ustanovitvi.

Direktor je samostojen pri opravljanju poslov iz svojega delovnega področja, pri čemer pri svojem delu ravna s skrbnostjo dobrega strokovnjaka. Direktor je za svoje delo odgovoren svetu zavoda.«.  

1. člen

V VI. poglavju ORGANI ZAVODA se naslov podpoglavja »c) Strokovni vodja« spremeni tako, da se glasi: »c) Strokovni direktor«.

1. člen

V 16. členu se prvi odstavek spremeni tako, da se glasi: 
»Strokovni direktor vodi strokovno delo zavoda in za strokovnost dela odgovarja strokovnemu svetu in svetu zavoda. Strokovni direktor pri svojem delu ravna s skrbnostjo dobrega strokovnjaka.«. 

Drugi odstavek se spremeni tako, da se glasi.
»Strokovnega direktorja imenuje in razrešuje svet zavoda. Pogoje za imenovanje strokovnega direktorja določa zakon. Strokovni direktor je imenovan za štiri leta z možnostjo ponovnega imenovanja.«.

V tretjem, četrtem in petem odstavku se beseda »vodja« v vseh sklonih nadomesti z besedo »direktor« v ustreznem sklonu.

[bookmark: _Hlk208319806]Za petim odstavkom se dodata nova šesti in sedmi odstavek, ki se glasita:
[bookmark: _Hlk208312566]»Strokovni direktor je lahko na tem delovnem mestu zaposlen za polni delovni čas ali pa za krajši delovni čas, vendar ne manj kot določa zakon, ki ureja zdravstveno dejavnost. 

Strokovni direktor je lahko predčasno razrešen v primerih in po postopku, ki jih določa zakon.«.  

1. člen

Za 16. členom se doda nov 16.a člen, ki se glasi:
»Strokovni direktor v okviru svojih pooblastil in odgovornosti ter upoštevajoč ugotovitve in predloge odgovornih nosilcev zdravstvene dejavnosti v zavodu opravlja naslednje naloge:
· usklajuje in organizira strokovno delo zavoda,
· pripravi predlog letnega programa dela za strokovno področje, ki ga posreduje v potrditev strokovnemu svetu zavoda,
· skupaj z direktorjem zavoda spremlja, ugotavlja in zagotavlja realizacijo programa po pogodbi, sklenjeni z Zavodom za zdravstveno zavarovanje Slovenije,
· spremlja, ugotavlja in zagotavlja strokovnost, kakovost in varnost zdravstvene obravnave v zavodu,
· najmanj enkrat letno pripravi poročilo o strokovnem delu zavoda, ki vsebuje tudi presojo ustreznosti vzpostavitve in vzdrževanja sistema nadzora in izboljševanja kakovosti in varnosti strokovnega dela v zavodu, in ga posreduje svetu zavoda,
· direktorju zavoda predlaga ukrepe za izboljšanje dostopnosti do zdravstvenih storitev za paciente, če povpraševanje po zdravstvenih storitvah presega zmogljivosti tega zavoda,
· skupaj z direktorjem zavoda skrbi za optimizacijo delovnih procesov iz 13. alineje prvega odstavka 13. člena tega odloka, 
· skupaj z direktorjem zavoda pripravi program ukrepov za stabilizacijo poslovanja iz 14. alineje prvega odstavka 13. člena tega odloka,
· opravlja druge naloge v skladu z zakonom, drugimi predpisi in aktom o ustanovitvi.

Kadar sta poslovodna funkcija in funkcija strokovnega vodenja zavoda združeni, direktor  zavoda opravlja naloge iz prvega odstavka 13. člena tega odloka in prejšnjega odstavka tega člena.«.

1. člen

21. člen se spremeni tako, da se glasi:
»Sredstva za delo pridobiva zavod:
– na podlagi pogodbe z Zavodom za zdravstveno zavarovanje Slovenije,
– s plačili za blago in storitve (tržna dejavnost),
– iz proračunov občin ustanoviteljic, za programe na področju zdravstvene dejavnosti in investicije,
– na podlagi pogodbe z ministrstvom, pristojnim za zdravje, ali drugim pristojnim ministrstvom za naloge, ki se na podlagi zakona financirajo iz proračuna Republike Slovenije,  
– z dotacijami, darili in iz drugih virov na način in pod pogoji, določenimi z zakonom, drugimi predpisi, aktom o ustanovitvi in statutom zavoda.

Zavod za namen učinkovitejše izrabe zmogljivosti (prostorov, opreme in kadra) poleg javne službe opravlja tržno dejavnost, pri čemer pri opravljanju zdravstvenih storitev v okviru tržne dejavnosti upošteva splošna pravila za opravljanje tržne dejavnosti v skladu z zakonom, ki ureja javne finance ter preglednost finančnih odnosov in ločeno evidentiranje različnih dejavnosti, zahtevo po srednjeročni uravnoteženosti prihodkov in odhodkov brez zadolževanja v skladu z zakonom, ki ureja fiskalno pravilo, in dodatne pogoje, ki jih določa zakon, ki ureja zdravstveno dejavnost. Zavod z izvajanjem tržne dejavnosti zagotavlja najmanj pokritje vseh neposrednih in posrednih stroškov, povezanih s to dejavnostjo.«.

1. člen

Svet zavoda mora uskladiti statut zavoda s tem odlokom najkasneje v petih mesecih od uveljavitve tega odloka.

1. člen

Odlok je sprejet, ko ga v enakem besedilu sprejmeta občinska sveta obeh občin ustanoviteljic. Odlok v Uradnem listu Republike Slovenije objavi Občina Postojna.

Ta odlok začne veljati naslednji dan po objavi v Uradnem listu Republike Slovenije.

Postojna, dne 
Župan 
  Občine Postojna 
    Igor Marentič

